Hornbach (Walldürn)

Hornbach is a Stodtei vo Walldürn im Neckar-Odenwald-Kroas, Bodn-Wiattmbeag. Da Ort bsteht aus Großhornbach und Kleinhornbach.

 Geografische Log 

Hornbach liegt im östlichn Odenwald auf da Hochfläch zwischn de Täla vo Morre und Eiderbach, uma 5,5 Kilometa westli vo da Kernstod. Großhornbach is a unreglmäßigs Stroßndorf, Kleinhornbach is a lockara Weiler, etwa 750 m nordwestli davo. Im Distrikt Bandholz bei Kleinhornbach liegt mid  de hechste Eahebung Walldürns. Da Naturpark Neckartal-Odenwald eastreckt se aa üba Teile vo da Gemarkung.

 Gschicht 

De Rodungssiedlung Hornbach is 1340 easchtmois ois „Hornbuch“ eawähnt worn. Es san in da Foige meahrara Schreibweisn bekonnt, wia „Zu den zweyn Hornbach“, „Großen und cleyn Horbach“ und „In czwen Hornbach“. Da Noma is aus „horawin“ (sumpfig) und „buoch“ (Buchenwoid) entstondn.

Bis 1803 hod Hornbach zum Hochstift Würzburg undm Amt Rippberg gheat. Im Rohma vo da Säkularisation is s zum Fürstentum Leiningen glongt, 1806 zum Großherzogtum Baden.

1935 san Groß- und Kleinhornbach zu oana Gmoa vaeinigt worn. Zum 1. Jenna 1975 is de Eigmoanung noch Walldürn eafoigt. Hornbach buidt mid Rippberg a gmeinsome Ortschoft.

Kirchli hod Hornach onfongs zu Buchen gheat, ob 1340 zua nei earichtn Pforrei Hainstadt und ob 1594 zua donn sejbstständign Pforrei Rippberg.

 Im Netz 
 Hornbach auf der Webseite von Walldürn

 Beleg